# Projekts

LATVIJAS REPUBLIKAS MINISTRU KABINETS

2016.gada Rīkojums Nr.

Rīgā (prot. Nr. .§)

**Par valsts galvenā autoceļa projekta „E67/A7 Ķekavas apvedceļš”**

**publiskās un privātās partnerības iepirkuma procedūras uzsākšanu**

1. Pamatojoties uz Latvijas Nacionālā attīstības plāna 2014.–2020.gadam rīcības virziena „Pakalpojumu pieejamība līdzvērtīgāku darba iespēju un dzīves apstākļu radīšanai” mērķa sasniegšanai noteikto uzdevumu – nodrošināt nozīmīgāko transporta koridoru infrastruktūras attīstību, Ministru Kabineta 2013. gada 27. decembra rīkojumā Nr.683 “Par transporta attīstības pamatnostādnēm 2014.–2020.gadam” iekļauto pasākumu 1.2.1. TEN-T tīklā esošo autoceļu atjaunošana un attīstība un Publiskās un privātās partnerības likuma 16.panta pirmās daļas 1.punktu, uzsākt publiskās un privātās partnerības iepirkuma procedūras veikšanu valsts galvenā autoceļa projekta „E67/A7 Ķekavas apvedceļš” īstenošanai.

2. Noteikt, ka publiskā partnera pārstāvis ir Satiksmes ministrija, kas veic publisko iepirkumu un normatīvajos aktos noteiktajā kārtībā slēdz partnerības iepirkuma līgumu ar privāto partneri. Šī līguma darbības laikā Satiksmes ministrija ir tiesīga savas publiskā partnera pārstāvja tiesības un pienākumus deleģēt valsts akciju sabiedrībai „Latvijas Valsts ceļi” likuma „Par autoceļiem” 7.panta trešajā daļā noteiktā deleģējuma ietvaros.

3. Noteikt, ka partnerības iepirkuma līguma termiņš ir 23 gadi no tā noslēgšanas dienas, kas ietver laika periodu projektēšanas un būvniecības darbiem – 3 gadus un apsaimniekošanai – 20 gadus.

4. Noteikt, ka privātajam partnerim tiek nodotas projekta īstenošanai nepieciešamās zemes lietojumā kā publiskā partnera resursi partnerības iepirkuma līguma darbības laikā.

5. Satiksmes ministrijai veikt projekta īstenošanai nepieciešamo zemju iegādi valsts īpašumā.

6. Satiksmes ministrijai sagatavot pieprasījumu par valsts budžeta papildu nepieciešamo finansējumu, kas ietver zemju iepirkšanu ne vairāk kā 12 201 856 *euro* (2017.gadā ne vairāk kā 1 830 278 *euro*, 2018.gadā ne vairāk kā 4 270 650 *euro* un 2019.gadā ne vairāk kā 6 100 928 *euro*), administratīvās izmaksas iepirkuma dokumentācijas sagatavošanai ne vairāk kā 885 300 *euro* (2017.gadā un 2018.gadā 442 650 *euro* ik gadu) galvenā autoceļa projekta „E67/A7 Ķekavas apvedceļš” īstenošanai. Pieprasījumu izskatīt Ministru kabinetā likumprojekta “Par vidēja termiņa budžeta ietvaru 2017., 2018. un 2019. gadam” un likumprojekta “Par valsts budžetu 2017. gadam” sagatavošanas procesā kopā ar visu ministriju un centrālo valsts iestāžu jauno politikas iniciatīvu pieprasījumiem, ņemot vērā valsts budžeta iespējas.

7. Gadījumā, ja likumprojekta “Par valsts budžetu 2017.gadam” un likumprojekta “Par vidējā termiņa budžeta ietvaru 2017., 2018. un 2019.gadam” sagatavošanas procesā, ņemot vērā valsts budžeta finansiālās iespējas, papildu finansējums publiskās un privātās partnerības iepirkuma procedūras valsts galvenā autoceļa projekta “E67/A7 Ķekavas apvedceļš” īstenošanas uzsākšanai un tā īstenošanai nepieciešamo zemju iegādei valsts īpašumā netiks piešķirts, Satiksmes ministrijai iesniegt Ministru kabinetā priekšlikumus par valsts galvenā autoceļa projekta “E67/A7 Ķekavas apvedceļš” īstenošanas tālāko virzību.

8. Satiksmes ministrijai pirms partnerības iepirkuma līguma noslēgšanas par galvenā autoceļa projekta „E67/A7 Ķekavas apvedceļš” īstenošanu iesniegt izskatīšanai Ministru kabinetā jautājumu par finansējuma nodrošināšanu un valsts budžeta ilgtermiņa saistību uzņemšanos sākot ar 2023.gadu līdz 2042.gadam, lai veiktu pieejamības maksājumus privātajam partnerim ne vairāk kā 8 030 307 *euro* ik gadu.

9. Satiksmes ministrijai projekta īstenošanas partnerības iepirkuma līgumā iekļaut nosacījumus, kas dažādu ārējo faktoru ietekmē ļautu saglabāt projekta finanšu un ekonomiskajos aprēķinos noteikto projekta ieguldījumam atbilstošo vērtību, tādējādi nepārsniedzot finanšu un ekonomiskajā aprēķinā informatīvi aprēķinātā projekta īstenošanas kopējo izmaksu ietekmi uz valsts budžetu.

10. Satiksmes ministrijai projekta īstenošanas partnerības iepirkuma līgumā nepasliktināt finanšu un ekonomiskajā aprēķinā noteikto būvniecības, pieejamības un pieprasījuma risku pārdali, kā arī nodrošināt, ka līgumā ir ietverts detalizēts risku vadības mehānisms:

10.1. neparedzot sistemātiskus publiskā partnera maksājumus, kas segtu privātā partnera papildu izdevumus neatkarīgi no to pamatojuma;

10.2. paredzot pakalpojuma (būvdarbu veikšanas un inženierbūves turpmākās uzturēšanas) kvalitātes kontroles mehānismu un iespējamās soda sankcijas, tostarp līgumsodus, ja nav izpildīti paredzētie pakalpojuma kvalitātes un kvantitātes standarti.

11. Projekta īstenošanas ietvaros paredzēt juridisko struktūru, atbilstoši kurai nepieciešamības gadījumā (pirms līguma darbības beigām, ja privātais partneris izbeidz partnerības iepirkuma līgumā noteikto pienākumu veikšanu) publiskajam partnerim ir tiesības pārņemt projekta ietvaros radītos aktīvus par vērtību, kas nav lielāka par aktīvu konkrētā brīža ekonomisko vērtību.

12. Satiksmes ministrijai sadarbībā ar Finanšu ministriju nodrošināt, ka pirms partnerības iepirkuma līguma parakstīšanas tiek saņemts Eiropas Savienības statistikas biroja (*Eurostat*) viedoklis, ka projekta aktīvi provizoriski tiek uzskaitīti privātā partnera aktīvu bilancē, neradot nevēlamu ietekmi uz vispārējās valdības budžeta bilanci un parādu.

13. Partnerības iepirkuma līgumā paredzēt darbības, kas pēc partnerības iepirkuma līguma termiņa beigām sniedz publiskajam partnerim iespēju nodrošināt projekta ietvaros izveidoto aktīvu izmantošanas nepārtrauktību.

14. Projekta īstenošanai plānoto partnerības iepirkuma līguma līgumcenu noteikt 160 606 139 *euro* apmērā bez PVN.

Ministru prezidents M. Kučinskis

Satiksmes ministrs U. Augulis

Iesniedzējs: satiksmes ministrs U. Augulis

Vīza: valsts sekretārs K.Ozoliņš

2016.02.17. 11:02

729

D.Sijāte, 67028284,

dagnija.sijate@lvceli.lv

D. Suveizda, 67028253

dace.suveizda@sam.gov.lv